Seimstølen er et seterhus som er flyttet til museet fra Reppadalen naturreservat i Arna. Det har siden blitt bygget på, da huset var ganske forfallent da det ble tatt ned og fraktet til museet. Den venstre siden av stølshuset er den originale delen, men den høyre siden ble bygget på da huset ble gjenoppført på Ådnatun museum. Påbyggingen ble basert på oppmålinger gjort av grunnmuren på husets originale plassering i Reppadalen.